钦定古今图书集成/明伦汇编/氏族典/第396卷 > 李任
## 钦定古今图书集成/明伦汇编/氏族典/第396卷 > 李任

按《明外史陈洽传》：“李任，永康人。以指挥佥事从成祖
起兵，累功为辽东都指挥同知。宣德元年，从征黎利，
守谅江。贼大集兵薄城，任与指挥顾福随方御之，死
守九月馀。前后三十战，粮竭力尽，贼入，犹率死士败
之。贼大至，任、福不支，皆自刭死。”

===李隆===按《明外史李濬传》：“濬子隆，字彦平，年十五嗣封。雄伟
有将略，数从北征，出奇料敌，成祖器之。既迁都，以南
京根本地，命留守。隆读书好文，论事侃侃，清慎守法
尢，敬礼士大夫。在南京十八年，召还，南都民流涕送
之江上。正统十一年，巡边大同，申饬戒备，内外凛凛，
迄还不戮一人。明年卒。子珍嗣，从北征，殁于土木，谥
‘悼僖’。”弟瑾嗣。成化三年，四川都掌蛮叛。命充总兵官
往讨。师还，进侯，加太子太傅。弘治初卒，谥《壮武》。